ბონპლანის პიკი
ბონპლანის პიკი (ესპ. Pico Bonpland) — მწვერვალი ვენესუელაში, მერიდის შტატის ტერიტორიაზე. ბოლივარისა და ჰუმბოლდტის პიკების შემდეგ, სიმაღლით მესამე მწვერვალია ვენესუელაში. სიმაღლე 4883 მ. მდებარეობს სიერა-ნევადა-დე-მერიდის ქედზე. მეზობლად მდებარე ჰუმბოლდტის პიკთან ერთად ბონპლანის პიკი დაცულია სიერა-ნევადის ეროვნული პარკით. ჰუმბოლდტის პიკთან ერთად იყოფს ქვეყნის უმსხვილეს მყინვარს. სახელი ეწოდა ფრანგი გეოგრაფის ემე ბონპლანის პატივსაცემად, თუმცა მკვლევარი ვენესუელის ანდებში არასოდეს იმყოფებოდა. ბონპლანის პიკზე არსებული მყინვარები წარმოადგენდნენ უკანასკნელი მყინვარული ეპოქის შედეგს. 2011 წლისთვის ყველა მყინვარი გადნა.